**ფრანსის კოკლენი** (ფრანგ. Francis Coquelin; დ. 21 მაისი, 1991) — ფრანგი ფეხბურთელი, „ვალენსიის" ნახევარმცველი.

ბიოგრაფია
---------

კოკლენი დაიბადა საფრანგეთის ქალაქ ლავალში, 1991 წლის 13 მაისს. 2005 წელს შეურთდა ადგილობრივ საფეხბურთო კლუბ „ლავალს". „არსენალის" სკაუტების ყურადღება კოკლენმა საფრანგეთის ახალგაზრდულ ნაკრებში თამაშისას მიიპყრო. 2008 წლის ივლისში იგი „არსენალის" წევრი გახდა.

### „არსენალი"

საწყის წლებში „არსენალში" კოკლენი ძირითადად ახალგაზრდულ გუნდში აპარეზობდა, რომელმაც ფრანსისის პირველ სეზონშივე ინგლისის პრემიერლიგა და თასი მოიგო ახალგაზრდულ გუნდებს შორის.

„არსენალის" პირველ გუნდში კოკლენის დებიუტი შედგა 2008 წლის 23 სექტემბერს „შეფილდ იუნაიტედის" წინააღმდეგ, რომელიც „არსენალმა" 6:0 მოიგო. კოკლენი მოედანზე ფრან მერიდას მაგივრად შემოვიდა მატჩის 71-ე წუთზე.

შემდეგი სეზონი კოკლენმა „არსენალის" სარეზერვო გუნდში გაატარა, სადაც ძირითადად მარჯვენა მცველის პოზიციაზე თამაშობდა. პირველი გოლი სარეზერვო გუნდში კოკლენმა გაიტანა 2008 წლის 5 ოქტომბერს „სტოკ სიტის" წინააღმდეგ.

### „ლორიანი"

2010 წლის ივნისში კოკლენი იჯარით ფრანგულ „ლორიანში" გადავიდა მეტი სათამაშო დროის მისაღებად. ერთი წლის შემდეგ იგი კვლავ „არსენალში" დაბრუნდა.

### პოზიციის შეცვლა

კოკლენი ძირითადად მარჯვენა მცველის პოზიციაზე თამაშობდა, თუმცა არსენ ვენგერმა მისთვის პოზიციის შეცვლა ჩათვალა საჭიროდ. 2011 წლის 25 ოქტომბერს ინგლისის ლიგის თასის ფარგლებში „ბოლტონ უონდერერსთან" მატჩის შემდგომ ფრანგმა სპეციალისტმა განაცხადა, რომ კოკლენის თამაშის სტილის და უნარების გამო მის ნახევარდაცვის ცენტრში განთავსებას ამჯობინებს. ამავდროულად ფრანსისმა განაცხადა, რომ მზად არის ყველგან ითამაშოს თუ მიეცემა სათამაშო დრო.

### „ფრაიბურგი"

2013 წლის ივლისში კოკლენი „ფრაიბურგს" შეუერთდა იჯარით. ფრანსისმა განაცხადა, რომ იგი ძალიან ბედნიერი იყო „ფრაიბურგში" მოხვედრით. გუნდის მწვრთნელი, კრისტიან შტრაიხი კოკლენს მარცხენა ნახევარმცველის ამპლუაში განიხილავდა. შტრაიხი პერიოდულად აღნიშნავდა კოკლენის მნიშვნელობას კლუბისთვის. ერთ-ერთ ინტერვიუში ფრანსისმა იმაზე გაამახვილა ყურადღება, რომ „ფრაიბურგში" ინტენსიურად მუშაობდნენ მოთამაშეების ფიზიკურ მომზადებაზე.

### „ჩარლტონი"

### „არსენალში" დაბრუნება

2014 წლის 12 დეკემბერს კოკლენი დროზე ადრე დაბრუნდა იჯარიდან ცენტრალური ნახევარმცელების ტრავმირების გამო. დაბრუნების შემდეგ პირველი მატჩი ძირითად შემადგენლობაში კოკლენმა 28 დეკემბერს „ბოლეინ გრაუნდზე", „ვესტ ჰემ იუნაიტედის" წინააღმდეგ ითამაშა. 18 იანვარს „მანჩესტერ სიტისთან" მატჩში ფრანსისი თამაშის საუკეთესო მოთამაშედ დაასახელეს. „ბარნლისთან" მატჩში კოკლენის თამაშის განხილვისას მისი დაცვითი უნარები დადებითად შეაფასა ტიერი ანრიმ, წარსულში „არსენალის" ცნობილმა მოთამაშემ.

### „ვალენსია"

2018 წლის იანვარში იწერებოდა კოკლენისადმი „ვესტ ჰემის" და „ვალენსიის" ინტერესის შესახებ. 11 იანვარს ოფიციალურად დადასტურდა ფრანსისის ტრანსფერი „ღამურების" რიგებში. კონტრაქტი ფეხბურთელსა და კლუბს შორის გაფორმდა 2022 წლის 30 ივნისამდე.

რესურსები ინტერნეტში
--------------------

* ფრანსის კოკლენი — სტატისტიკა საიტზე Soccerbase.com (ინგლისური)
* ფრანსის კოკლენი საიტზე FFF
* ფრანსის კოკლენი საიტზე Arsenal.com

სქოლიო
------

1. ↑   (2010) *The PFA Footballers' Who's Who 2010–11*.  Mainstream Publishing,   გვ. 95. ISBN 978-1-84596-601-0.
2. ↑  Francis Coquelin Soccerway.
3. ↑  Club statement.
4. ↑  https://www.arsenal.com/news/news-archive/coquelin-i-ll-play-anywhere-for-this-team.  დაარქივებულია ორიგინალიდან — 2016-03-06. ციტირების თარიღი: 2018-01-09.
5. ↑  Arsenal's Francis Coquelin: Revisiting Disastrous Freiburg Loan.
6. ↑  West Ham United 'considering Francis Coquelin, Mohamed Elneny'.
7. ↑  [Report: Valencia bid £12m for Arsenal midfielder Francis Coquelin Report: Valencia bid £12m for Arsenal midfielder Francis Coquelin].

|  |  |  |  |
| --- | --- | --- | --- |
| 

| ხ • გ • რ
ვალენსია  – მიმდინარე შემადგენლობა |
| --- |
|  |
| 

1 დომენეკი ·
2 კორეია ·
3 ლატო ·
4 მუსა ·
5 გაბრიელ პაულისტა ·
6 გილიამონი ·
7 კავანი ·
8 რაჩიჩი ·
9 გომესი ·
10 სოლერი ·
11 კოშტა ·
12 დიაკაბი ·
13 სილესენი ·
14 გაია ·
15 ალდერეტე ·
16 ბლანკო ·
17 ჩერიშევი ·
18 ვასი ·
19 დურო ·
20 ფულკიე ·
21 ვალიეხო ·
22 ანდრე ·
23 ჯეისონი ·
24 პიჩინი ·
25 რივერო ·
28 მამარდაშვილი ·
მწვრთნელი: ხოსე ბორდალასი
 |

 |